ᱢᱚᱝᱜᱚᱞᱟ ᱱᱟᱨᱞᱤᱠᱟᱨ ᱫᱚ ᱑᱙᱖᱒ ᱥᱮᱨᱢᱟ ᱨᱮ ᱢᱩᱢᱵᱟᱭ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱮᱞᱠᱷᱟ ᱥᱟᱛᱷᱟᱢ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ| ᱑᱙᱖᱘ ᱥᱮᱨᱢᱟ ᱨᱮ ᱩᱱᱤ ᱫᱚ ᱤᱱᱟᱹ ᱢᱤᱫ ᱥᱟᱛᱷᱟ ᱨᱮ ᱜᱮ ᱯᱟᱹᱦᱤᱞ ᱛᱷᱚᱠ ᱯᱟᱹᱦᱤᱞ ᱮᱞ ᱨᱮ ᱮᱢᱹᱮᱹᱥᱤ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ ᱟᱨ ᱥᱟᱣᱛᱮ ᱟᱪᱟᱨᱡᱚᱣᱟᱜ ᱥᱚᱱᱟ ᱢᱮᱰᱮᱞ ᱦᱚᱸᱭ ᱦᱟᱢᱮᱴ ᱞᱮᱫᱟ| ᱑᱙᱖᱖ ᱥᱮᱨᱢᱟ ᱨᱮ ᱩᱱᱤ ᱫᱚ ᱥᱮᱨᱢᱟ ᱜᱟᱹᱠᱷᱩᱲᱤᱭᱟᱹ ᱟᱨ ᱯᱚᱫᱟᱨᱛᱷᱚ ᱥᱟᱬᱮᱥᱤᱭᱟᱹ ᱡᱚᱭᱚᱱᱛᱚ ᱵᱤᱥᱟᱩ ᱱᱟᱨᱞᱤᱠᱟᱨ ᱥᱟᱟᱶᱛᱮᱭᱮ ᱵᱟᱯᱞᱟ ᱞᱮᱱᱟ| ᱜᱤᱛᱟ, ᱜᱤᱨᱤᱡᱟ ᱟᱨ ᱞᱤᱞᱟᱵᱟᱛᱤ ᱧᱩᱛᱩᱢ ᱛᱮ ᱩᱱᱠᱤᱱ ᱨᱮ ᱯᱮᱭᱟ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ| ᱡᱚᱛᱚ ᱜᱮ ᱥᱟᱬᱮᱥ ᱯᱟᱦᱴᱟ ᱨᱮ  ᱠᱮᱨᱤᱭᱟᱨ ᱠᱚ ᱵᱮᱱᱟᱣ ᱟᱠᱟᱫᱟ| ᱜᱤᱛᱟ ᱫᱚ ᱥᱟᱱ ᱯᱷᱟᱱᱥᱤᱥᱠᱚ ᱨᱮᱭᱟᱜ ᱠᱮᱞᱤᱯᱷᱚᱱᱤᱭᱟ ᱡᱮᱜᱮᱫ ᱵᱤᱨᱫᱟ ᱜᱟᱲ ᱨᱮᱱ ᱯᱨᱚᱯᱷᱮᱥᱟᱨ ᱟᱨ ᱦᱩᱰᱤᱧ ᱵᱟᱱᱟᱨ ᱜᱮ ᱠᱚᱢᱯᱤᱭᱩᱴᱟᱨ ᱥᱟᱶ ᱡᱚᱲᱟᱣ ᱢᱮᱱᱟᱜ ᱠᱤᱱᱟᱹ|